NaiveNeuron/SloPal huggingface dataset:
Kuffa Štefan, poslanec NR SR (2013-09-20):
Áno, prepáčte. Chcem podporiť tento návrh zákona, ktorý tu predkladá už opätovne pán kolega pán Štefanec Ivan, lebo oprávnene sa aj domnievam a som o tom presvedčený, že naozaj zlepší to podnikateľské prostredie. Čím je jednoduchšia legislatíva, v každom jednom štáte, nielen u nás, tak tým je to lepšie. A myslím si, že tu boli aj tie upozornenia, možno na ten prípadný Zákonník práce, ktorý sa skostnatel, a podobné veci v daňovej reforme. Tak sme svedkami toho, že táto nezamestnanosť stúpa. Naozaj treba úprimne hľadať odpoveď na to, prečo tu je 78. miesto v konkurencieschopnosti našej krajiny. Myslím si, že to nie je hodné miesto, ktorým by sme sa mohli chváliť. Aj mne je to ľúto ako opozičnému poslancovi. A záleží mi na tom, aby práve mladí ľudia boli tí, ktorí budú mať prácu. Je to neúctivé a nedôstojné pre každého človeka, ktorý nemá prácu. Mladí ľudia dnes utekajú, odchádzajú do zahraničia, veľakrát neutekajú, mnohí aj utekajú, odchádzajú do zahraničia. To by nebol problém, ale problém je v tom, že už sa nechcú vrátiť, čakajú ich tu len samé problémy. Nemám prácu, nemám vytvorené podmienky pre to, aby som mohol naozaj flexibilne aj sa pohybovať na tom trhu, možno konkurenčnom ako podnikateľ, mám problém s bývaním, s peniazmi, samý problém na problém. Áno, ten západný svet je taký, ktorý ti ponúka viac tieto výhody. A je to také komfortnejšie. Je to také ľahké, ale naša krajina je nádhernou krajinou. Ja chcem žiť v tejto krajine. Ja sa teším, že som občanom tejto krajiny. A chcem tu žiť. Cez legislatívu poslanci sme na to, aby sme vytvárali podmienky, nie na to, aby sme vyriešili my všetky veci a všetky problémy, ale my sme povinní vytvárať podmienky. Tieto licencie sú tu predkladané a ja sám osobne keby som bol podnikateľom, zaplatím si jednu z nich, stojí ma to 2 220 eur, 500 eur je na tých daniach, a mám svätý pokoj. Naozaj aj tie protikorupčné zákony, o ktorých sme sa tu doťahovali, či majú byť také alebo také, aj toto znižuje mieru korupcie. Veľakrát aj musím, žiaľ, povedať, že sú to práve aj úradníci, aj kontrolóri, ktorí sú korumpovaní. A tak zaplatím tú licenciu a mám pokoj od všetkých úradov aj štátnych úradníkov. Zaplatím to a mám čistý štít. Myslím si, že ten ročný obrat do tých 50 tisíc, a teda aby nebol platca DPH, to sú také podmienky a kritériá základné, ktoré sú na to, ten živnostník aby ich splnil. Myslím si, že je to dobré. A chcem vyzvať všetkých nás kolegov a hlavne teda aj opozičných, aby ste sa nad tým zamysleli, aby tento dobrý návrh zákona, ktorý tu predkladá pán Štefanec, už druhýkrát, sme dokázali podporiť a naozaj naša krajina aby sa z toho 78. miesta odrazila aspoň medzi tú prvú pätnástku. Ďakujem za pozornosť.
Blaha, Ľuboš, podpredseda NR SR (2024-01-31):
Pani poslankyňa Viera Kalmárová.
Zmajkovičová, Renáta, podpredsedníčka NR SR (2013-09-18):
V rozprave vystúpi pán podpredseda Figeľ, nech sa páči.
Bittó Cigániková, Jana, poslankyňa NR SR (2024-01-19):
Natália, so všetkým vo vašom príspevku úplne súhlasím až na jednu jedinú vec, a tou je to, že vy ste hovorili, ale chápem, že je to váš názor, ale nesmieme to hovoriť ako akože hotovú vec, že Robert Fico nemá byť v politike. A ja síce súhlasím a prajem si, aby tam nebol, ale o tomto rozhodnú ľudia. A rozhodli úplne demokraticky, že dali teda viac hlasov koalícii, na čo sa úplne oprávnene koalícia odvoláva. Toto treba na rovinu povedať. Ale na druhej strane si treba uvedomiť, že aj na strane koalície by som nebola až taká hrdinka, lebo dokopy ich volilo, tuším, do 30 % občanov Slovenska, ale len o 97-tisíc občanov im dalo viac hlasov ako, ako mám opozícii, keď to zrátame. Čiže akože s týmto výsledkom si nárokovať na celé Slovensko je jednoducho absolútna nehoráznosť, drzosť a je to až nechutné. Tá ignorácia, pretože ten rozdiel je naozaj maličký a vy by ste mali, vážená koalícia, si uvedomiť, že spravujete štát pre všetkých, nielen pre tých, ktorí zabudli, čo ste zač. A tým by som chcela pripomenúť, že okrem tých krádeží, ktoré tu budú stúpať, a okrem toho, že mladiství budú do kriminality zaťahovaní, pretože majú nižšie sadzby alebo sú nepotrestateľní, tak práve tie problémy spoločnosti, ktoré sme tu mali, budú, sa budú zvyšovať, lebo napríklad ak niekto dá alebo zobere úplatok, a to dokonca úplatok väčší ako 700-tisíc eur, tak jednoducho je možné, že vyviazne s podmienkou. Rozumieme sa, o čom sa to bavíme? To je niečo nehorázne a toto by sme jednoducho nemali chcieť nikto. Predstavte si tú krajinu, predstavte si to eldorádo a len preto, lebo majú o 97-tisíc hlasov viac ako má opozícia. Veď už len keď si zrátate, koľko ľudí bolo na protestoch, tak by ste sa mal... tak by ste si to mali uvedomiť.
Danko, Andrej, predseda NR SR (2016-09-14):
Prosím, prezentujme sa a hlasujme. (Hlasovanie.) Prítomných 140 poslancov, za 48, proti 4, zdržalo sa 87, nehlasoval 1. Konštatujem, že sme uvedený návrh neschválili a nebudeme pokračovať v rokovaní o návrhu zákona. Teraz budeme hlasovať o bode 47 programu. Je to prvé čítanie o návrhu poslanca Fecka na vydanie zákona, ktorým sa mení a dopĺňa zákon č. 504/2003 Z. z. o nájme poľnohospodárskych pozemkov (tlač 164). Prosím spravodajcu z výboru pre pôdohospodárstvo a životné prostredie poslanca Jána Budaja, aby hlasovanie uviedol. Poprosím vás, pán poslanec. Pán poslanec kartu, kartu. (Hlasovanie o návrhu poslanca Národnej rady Slovenskej republiky Martina Fecka na vydanie zákona, ktorým sa mení a dopĺňa zákon č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov v znení neskorších predpisov a ktorým sa mení a dopĺňa zákon č. 543/2007 Z. z. o pôsobnosti orgánov štátnej správy pri poskytovaní podpory v pôdohospodárstve a rozvoji vidieka v znení neskorších predpisov , tlač 164.)
Šefčík, Marek, poslanec NR SR (2023-06-23):
Ďakujem pekne, Tomáš, aj za toto tvoje vystúpenie. Ale znova, pýtam sa, je to navýšenie zisku súkromných poisťovní, z ktorých jednu vlastní Penta, alebo nie? Je ten zákon o tom? Ja hovorím, že áno. Dohodli sme sa na tom, že bude kompromis zisk jedno percento? Ja si myslím, že sme sa na tom dohodli. Áno, vy ste neboli spokojní, vy ste dávali pozmeňovák, myslím, 1,5 % či 2 %, už vtedy ste to chceli navýšiť, ale vám to tu neprešlo. Teraz sa snažíte to pretlačiť znova. A ohľadom, ohľadom tých piár článkov. Tomáš, ty si to včera už spomínal a ja som to v rozprave vyvrátil, pretože ja som si do Googlu zadal Matovič, Plus jeden deň, Matovič Plus sedem dní a ja ti prečítam, čo mi, čo mi vyšlo. Aké krásne piár články na OĽANO píše Haščáková... Haščákov Plus jeden deň špeciál, resp. Plus sedem dní a Plus jeden deň: „Matovič sa správa ako urazená svokra. Matovič silvestroval vo vládnej vile. Matovič ignoroval otázky novinárov. Matovič má naďalej štátnu ochranu. Matovič sa neudržal. Matovič o Ficovi.“ Čo pozitívne o ňom povedal? To sú, tieto veci mi vybehli, tak nerozprávaj, že my tam máme nejaké piár články. Pozri sa na piár články v tom, v tom plátku, ktorý, ktorý dávajú ľuďom do schránok, ktorý má Pellegrini, a pozri sa na ten piár článok, ktorý štrnásteho... štrnásteho, ktorý to bol dátum, už si nepamätám, 14. apríla, keď pani poslankyňa to zaniesla ten zákon do podateľne, aký piár článok vyšiel jej. Pozri si to.
Pivková, Alexandra, poslankyňa NR SR (2020-03-24):
Prepáčte, ja som sa omylom prihlásila.
Žiga, Peter, podpredseda NR SR (2024-06-26):
Chce sa vyjadriť spravodajkyňa k rozprave? Nechce. Prerušujem rokovanie o tomto bode programu. Keďže už v tejto chvíli nemáme žiaden termínový bod, vyhlasujem obedňajšiu prestávku do štrnástej hodiny. Budeme pokračovať schváleným programom. Ďakujem. (Prerušenie rokovania o 12.31 hodine.) (Pokračovanie rokovania o 14.00 hodine.)
Paška, Pavol, predseda NR SR (2014-06-11):
Ešte pán poslanec Hlina.
Bobík, Jozef, poslanec NR SR (2015-11-19):
Ďakujem. Pán minister, tieto informácie si myslím, že uspokojujú ľudí, ktorí túto oblasť sledujú, vzhľadom teda k nejakým okolnostiam z minulosti, ale mám ešte jednu otázku. Zhodou okolností, včera došlo ku uznaniu viny a trestu jedného občana, ktorý ovplyvňoval šéfa práve, šéfa burzy, bol za to potrestaný, prepadli mu nejaké peniaze, ktoré pôvodne boli určené ako úplatok. A teraz moja otázka je, keď v minulosti došlo ku predraženým nákupom v NDS, robila NDS nejaké opatrenia personálne aj vo svojom vnútri? Lebo bez nich by zrejme tie obchody sa uzatvoriť nedali. Bez NDS by taký obchod nemohol byť.
B. Bugár, podpredseda NR SR: (2006-03-15):
(Hlasovanie.) Prítomných je 119 poslancov, za 80, proti 1, zdržalo sa 35, nehlasovali 3. Sme v treťom čítaní . Otváram rozpravu v rámci tohto čítania. Pýtam sa, či sa hlási niekto do rozpravy. Konštatujem, že nikto. Vyhlasujem rozpravu za skončenú. Záverečné hlasovanie.
Blaha, Ľuboš, podpredseda NR SR (2024-05-10):
Pán poslanec Jaroslav Spišiak.
Krajčí, Marek, poslanec NR SR (2022-06-28):
Ďakujem pekne za slovo. Vážený pán predsedajúci, vážený pán minister, vážené panie poslankyne, páni poslanci, ako spoločný spravodajca výboru predkladám spoločnú správu k vládnemu návrhu zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, tlač 977a. Vládny návrh zákona prerokovali ústavnoprávny výbor, výbor pre sociálne veci a výbor pre zdravotníctvo. Výbory súhlasili s návrhom zákona a odporučili Národnej rade Slovenskej republiky návrh zákona schváliť s pozmeňujúcimi a doplňujúcimi návrhmi. Gestorský výbor nedostal žiadne stanoviská poslancov, ktorí nie sú členmi výborov, ktorým bol návrh zákona pridelený. Gestorský výbor na základe stanovísk výborov odporúča Národnej rade Slovenskej republiky vládny návrh zákona, tlač 977, schváliť s pozmeňujúcimi a doplňujúcimi návrhmi. Spoločná správa obsahuje 27 pozmeňujúcich návrhov. Súčasne výbor navrhol, aby sa o bodoch 1, 2, 5 až 27 spoločnej správy hlasovalo spoločne s návrhom gestorského výboru schváliť. A o bodoch 3 a 4 spoločnej správy hlasovalo spoločne s návrhom gestorského výboru neschváliť. Spoločná správa výborov bola schválená uznesením č. 147 z 27. júna 2022, kde ma výbor určil za náhradníka k predmetnému návrhu zákona v prípade neúčasti spravodajcu. Pán predsedajúci, skončil som. Môžete otvoriť rozpravu a do rozpravy sa hlásim ako prvý. Ďakujem pekne.
Karahuta, Jaroslav, poslanec NR SR (2020-11-03):
Ďakujem za slovo. Vážený pán predsedajúci, panie poslankyne, páni poslanci, žiadam rozšíriť zoznam výborov, ktorým bola pridelený, pridelená tlač 289, t. j. výbor pre hospodárske záležitosti a ústavnoprávny výbor o výbor pre pôdohospodárstvo a životné prostredie. Svoj návrh odôvodňujem tým, že surovina na výrobu biopalív sú suroviny a biomasa, ktoré sú v gescii hlavne ministerstva pôdohospodárstva. Preto trvám na tom, aby tento návrh zákona bol prejednaný aj vo výbore pre pôdohospodárstvo a životné prostredie. Ďakujem pekne.
Blanár, Juraj, podpredseda NR SR (2022-06-15):
Ďakujem, pán spravodajca. Otváram všeobecnú rozpravu, do ktorej som nedostal písomnú prihlášku. Dávam možnosť prihlásiť sa ústne do rozpravy. Konštatujem, ako jediný, ktorý sa prihlásil, je pán navrhovateľ Beluský, ktorému udeľujem slovo. Nech sa páči.
J. Buček, poslanec: (2005-02-03):
Konštatujem, že uvedený návrh zákona spĺňa z formálnoprávnej stránky všetky náležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky zo 14. januára 2005 č. 1011 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady Slovenskej republiky pre obranu a bezpečnosť. Odporúčam, aby predmetný návrh zákona prerokovali v druhom čítaní výbory v lehote do 10. marca 2005 a gestorský výbor do 11. marca 2005. Prosím, pán predsedajúci, aby ste otvorili rozpravu k tomuto návrhu.
Kollár, Boris, predseda NR SR (2020-09-17):
Prosím, prezentujme sa a hlasujeme. (Hlasovanie.) Prítomných 138 poslancov, za 100, proti 1, zdržali sa 36, nehlasoval 1. Uvedený návrh sme schválili.
Suja, Miroslav, poslanec NR SR (2020-11-26):
Šefčík.
Zelník, Štefan, poslanec NR SR (2018-02-09):
Ďakujem pekne za slovo. Vážený pán podpredseda vlády, chcem oceniť váš osobný prístup aj prístup vlády Slovenskej republiky, že podporujete projekt ministra obrany pána Gajdoša, aby sa obrnené vozidlá vyrábali na Slovensku a podporil sa zbrojný priemysel na Slovensku. Skutočne len podpora domácich výrobcov a domácich výrobkov môže zabezpečiť prosperitu Slovenska. Pán podpredseda, ďakujem.
Šeliga, Juraj, podpredseda NR SR (2020-07-10):
Pán poslanec Čepček.
Mazurek, Milan, poslanec NR SR (2021-05-12):
Ja len v krátkosti. Pán Šefčík, vy ste sľúbili, že budete transparentná vláda, tak ak máte dobrý zákon o hmotnej zodpovednosti politikov, ktorý ste tu predkladali v minulom volebnom období a teraz podľa vašich slov ho nemôžete predložiť, lebo vám bránia koaliční partneri, ktorí sa chcú na tomto podieľať a chcú nejaké veci zmeniť, tak povedzte, ktorý z koaličných partnerov má problém so zákonom proti korupcii. Ktorí z koaličných partnerov chcú vyhodiť niečo z toho zákona o hmotnej zodpovednosti politikov? Veď buďte transparentná vláda! Povedzte, SaS-ka nechce to a to v tom zákone. Ja s tým nemám problém. Ja s vami budem súhlasiť a poviem, OĽANO má pravdu, pretože OĽANO to chcelo prísnejšie, oni sú lepší. Ale povedzte to takto, lebo tá istá výhovorka, ktorú tu počúvajú ľudia od ´93. roka, viete, my by sme chceli, ale, ale tí koaliční partneri... A stále koaliční partneri. A ktorí koaliční partneri to nechcú? No, koaliční partneri. Toto je presne problém. Tak buďte transparentná vláda, povedzte to na rovinu, veď vy ste chceli byť transparentní vo všetkom. Potom ste už nechceli dávať ani prenosy zo zasadnutí pandemickej komisie, lebo keby ľudia videli, jak to tam funguje, asi by neboli veľmi nadšení z týchto vašich rokovaní. Potom, keď trebalo, tak Matovič vypustil nahrávku z rokovania vlády, čiže keď sa to hodí, tak ste transparentní, ale keď treba zahmlievať, keď treba klamať, tak už transparentní nie ste. A podľa môjho názoru by sa táto transparentnosť hodila. A to isté platí na pána Nemca, ktorý hovoril o severských krajinách. Veď to by bolo super, keby sme tu mali takého hlavného hygienika, ako je Tegnell vo Švédsku! To by bolo super, keby tu nebol Mikas! A ten, ktorý mal vlastnú autonómiu a mohol si robiť, čo chcel, a nestál nad ním Igor Matovič, ktorý neustále hystericky zavýjal, kvičal a poukazoval: Ty si zodpovedný, ty si zabil, ty si hajzel, ty si sviňa, ty si idiot... To by bolo super, keby taký človek neriadil štát. A možno by aj opozícia držala s vami. Veď si zoberte začiatok roka 2020. Keď to tu vypuklo, nikto nevedel, s čím má do činenia. Opozícia vám takmer jednohlasne odsúhlasila všetko. No ale potom vybublala povaha Igora Matoviča úplne na povrch a dnes sa mu všetko vrátilo. Všetko sa mu vrátilo, to, čo robil ostatným. A presne preto tu na Slovensku nikdy nebude takáto jednota, pretože ak je tu človek, ktorý systematicky rozdeľuje a všetkým len neustále nadáva, no tak sa to jednoducho nedá. A presne z toho dôvodu, že my nechceme čakať na Columbovu ženu, na pandemický zákon, na zákon o zodpovednosti politikov, o ktorých sa tu všetkých hovorí, a možno v roku 2027 tu niekto aj predloží, tak sme tu predložili náš vlastný návrh zákona, ktorý by to zakomponoval priamo do ústavy. Žiadame a chceme hmotnú zodpovednosť politikov a vysokých štátnych úradníkov hneď teraz, pretože som presvedčený o tom, že Mikas ako štatutár a taktiež Krajčí ako štatutár ministerstva zdravotníctva, on ako Úradu verejného zdravotníctva, sú zodpovední za tie veci, ktoré sa tu na Slovenku diali, a mali by ich občanom a kľudne, keď prídu aj o celý majetok, skrátka vykompenzovať.
Hrnčiar, Andrej, podpredseda NR SR (2019-09-19):
Nasledujúcim bodom programu je prvé čítanie o návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov . Návrh zákona má parlamentnú tlač 1578, návrh na jeho pridelenie na prerokovanie výborom je v rozhodnutí č. 1681. Dávam slovo poslancovi Miroslavovi Ivanovi, aby za skupinu poslancov návrh zákona uviedol.
P. Hrušovský, predseda NR SR: (2003-11-06):
(Hlasovanie.) Prítomných je 131 poslancov, za 108, proti 1, zdržalo sa 22. Návrh sme schválili. Prosím ďalší návrh.
Hlina, Alojz, poslanec NR SR (2014-05-29):
Ďakujem veľmi pekne za slovo, pán predseda, ja, ak dovolíte, ja to vaše vyjadrenie preložím do reči pre občanov, aby tomu rozumeli. Práve ste dali priepustku z práce, zo svojej poslaneckej povinnosti a činnosti, čiže dneska sa už odchádza domov. Zajtra tu nikto nebude. Čiže týmto vyhlásením zajtra hlasovanie nebude, prekladám pre ľudí, ktorí to prípadne pozeráte, už dneska dostali poslanci priepustku. Zajtra už budú doma, môžte sa prípadne pozrieť.
Grendel, Gábor, podpredseda NR SR (2021-02-25):
S reakciou na faktickú poznámku pán poslanec Tomáš.
K. Tóthová, poslankyňa: (2006-02-03):
Pán minister mi odpovedal okrem frázy, čo majú robiť školy a školské zariadenia: „Ministerstvo školstva sa k predaju hračiek  nevyjadruje. Je to obchodná politika, ktorú riadi ministerstvo hospodárstva.“ Vážený pán minister, ak je vaše stanovisko takéto, tak ja som veľmi smutná, že máme na čele rezortu školstva takéhoto ministra, ktorého to nezaujíma. Pre neho je to len biznis a nech sa pán minister hospodárstva vyjadrí k tomu ako k biznisu. Vás vôbec nezaujíma výchovná stránka, negatívne účinky takýchto hračiek a ich dopady na mládež, ktorú máte v rezorte. Pán minister, je to ďalší vážny dôvod, aby ste ako minister už ďalej nepôsobili, aby ste boli odvolaný. Ďakujem za pozornosť.
Zmajkovičová, Renáta, podpredsedníčka NR SR (2012-11-07):
Pán poslanec Martinák.
Klus, Martin, podpredseda NR SR (2019-10-25):
Ďakujem. S faktickými poznámkami dvaja poslanci. Pán poslanec Krajčí.
Vaľová, Jana, poslankyňa NR SR (2011-04-05):
Ja som už vo faktickej sa vyjadrila takisto, že ako primátorka mesta Humenné som v konflikte záujmov. Prosím to zaznamenať. Nebudem o tomto zákone hlasovať.
Suja, Miroslav, poslanec NR SR (2021-04-01):
Ďakujem za slovo, pán predsedajúci. Dúfam, že občania Slovenskej republiky počuli, ako sa tu smejete, vážení koaliční poslanci. Ako sa tu smejete pri schvaľovaní núdzového stavu. Viete, je zázračné, že akurát dneska nejde prenos, ale dúfam, že spätne sa to bude dať počuť. Vy máte tú drzosť sa smiať, keď rozhodujete o právach a porušovaní práv celého slovenského národa? Všetkých občanov Slovenskej republiky? Áno, vy berete 4,5-tisíc, tak sa tu môžte rehotať, koľko chcete, ale ľudia, ktorí žijú od výplaty po výplatu, čakajú na každý deň, kedy sa toto skončí. A vy máte tú drzosť sa tu smiať, keď sa takýto dôležitý bod prejednáva? Po mesiacoch traumatizácie, keď Matovič so Sulíkom traumatizoval parlament, vládu a celé Slovensko, vy ešte nakoniec sa tu idete predbiehať a všetci budú vykrikovať, aké veľké, štátnické gesto urobil a kde doviedol Slovensko. To je veľké, štátnické gesto? Mali ste ho odvolať hneď po mesiaci, keď ste videli, aký je. A to ste vedeli dopredu, aký je. Viete, tu slušnosť nebude nikdy a ja nezávidím premiérovi druhej Matovičovej vlády pánovi Hegerovi, akí poslanci ho tu budú podporovať. Ja si myslím, že aj napriek jeho slušnosti, o čom niet pochýb, to bude mať veľmi ťažké. A smiech, váš smiech a neúcta k tým ľuďom toho je svedkom, vážení koaliční poslanci! Môžte sa hanbiť!
Zmajkovičová, Renáta, podpredsedníčka NR SR (2014-10-15):
Pán poslanec bol posledný, ktorý vystúpil v rozprave. Vyhlasujem rozpravu za skončenú. Pán minister, nech sa páči, záverečné slovo.
Kaník, Ľudovít, poslanec NR SR (2014-12-11):
Ďakujem. Pán predseda, po dohode s rezortným ministrom by som chcel požiadať, aby sa hlasovanie o prerokovanom bode 1237 o výrobe a uvádzaní liehu na trh presunulo na nasledujúcu schôdzu.
Hort, Milan, podpredseda NR SR (2011-02-10):
Ďakujem pekne. Pýtam sa, či je doplňujúca otázka. (Reakcia poslanca.) Nech sa páči, pán poslanec.
Podmanický, Ján, poslanec NR SR (2018-10-23):
Pán predseda, dovoľte, aby som v mene troch poslaneckých klubov, SMER, Slovenská národná strana a MOST- HÍD, dal návrh na odloženie hlasovania o tlači 1015, je to ústavný zákon o dôchodkovom strope, na budúcu riadnu schôdzu Národnej rady Slovenskej republiky v záujme hľadania konsenze, konsenzu na podporu tohto zákona.
Pčolinský, Peter, podpredseda NR SR (2022-10-19):
Pán poslanec Pročko, poprosím vás, nevyrušovať v sále. (Krátka pauza do príchodu ministra.) Nech sa páči, pán minister, máte slovo.
Sulík, Richard, predseda NR SR (2011-09-13):
Ďakujem. Otváram rozpravu. Nedostal som žiadnu písomnú prihlášku. Pýtam sa, kto sa chce prihlásiť ústne?
Susko, Boris, poslanec NR SR (2014-12-12):
Ďakujem za slovo, pani predsedajúca. Pán podpredseda, áno, presne to je to, čo ste povedali. A to je na tom práve to, o čom som hovoril. Vy ste chceli ako jednu z alternatív využiť rokovacie konanie bez zverejnenia. A práve v záujme transparentnosti verejných súťaží sme my v novele zákona, resp. v novom zákone o verejnom obstarávaní rokovacie konanie bez zverejnenia zrušili. Práve preto, že to bol netrasparentný prostriedok verejného obstarávania. Ja som len poukazoval na to, že vy ste ho chceli využiť. Ja sa pýtam, keď dnes hovoríte, že sa má tá súťaž zrušiť a vypísať nová, prečo ste ju nezrušili vy vtedy, keď ste boli minister dopravy? Ďakujem pekne.
Hort, Milan, podpredseda NR SR (2010-12-01):
Ďalej, pán poslanec Branislav Ondruš, nech sa páči.
Kollár, Boris, predseda NR SR (2023-02-02):
Prosím, prezentujme sa a hlasujeme. (Hlasovanie.) Prítomných 137 poslancov, za 120, proti 5, zdržalo sa 11, 1 nehlasoval. Uvedený návrh sme schválili.
Vons, Peter, poslanec NR SR (2023-06-23):
Ďakujem pekne. V podstate ja neviem, o čom sa tuná bavíme. Pri konštatovaní, že žiadna kra... žiadna krajina v Európskej únii neumožňuje nejakým súkromným poisťovniam zisk. A my to tuná na Slovensku sme čo? Hviezda v Európe? V tom zdravotníctve, keď tam vojdete, do tej nemocnice? Veď to hanba! Jednoducho tak, ako to tuná už kolegyňa Horváthová povedala, keď to nefunguje, treba to zrušiť. No ale, samozrejme, že sú tu tlaky, prečo by sa to zrušilo? Poisťovňa Dôvera, ktorá za desať rokov, v období medzi 2010 – 2020 vykázala zisk po zdanení v hodnote 679 mil. eur. To je za desať rokov, čiže zisk, čistý zisk. Veď to sú obrovské peniaze. Tie obrovské peniaze získavajú oni a ľudia v nemocniciach čakajú na operácie mesiace, dokonca roky. Takže naozaj toto, tento návrh je nehumánny, neetický a absolútne nemá čo robiť v parlamente. Ďakujem.
F. Petrák, poslanec: (2002-08-20):
J. Migaš, predseda NR SR: Panie poslankyne, páni poslanci, prepáčte, pán poslanec, poprosil by som poslancov, ktorí majú nejaké diskusie alebo iné rokovania, aby mimo rokovacej miestnosti to uskutočnili.
Laurenčík, Milan, podpredseda NR SR (2021-11-24):
Ďakujem. Na vaše vystúpenie je jedna faktická poznámka. Nech sa páči, pani Monika Kozelová.
Fronc, Martin, poslanec NR SR (2013-09-06):
Ďakujem pekne, pán predseda. Ja súhlasím s tým, čo povedal, pán poslanec Hrušovský, že je dobré, že tento zákon je predložený teraz, a nie, povedzme, že bude predložený o rok alebo pol roka pred parlamentnými voľbami. Na druhej strane povedal jednu podstatnú vec, ktorú cíti celé Slovensko, ktorá dlho zaznieva ako požiadavka. A stále nie je riešená. A to je počet volebných obvodov. My máme stále mečiarovský zákon s jedným volebným obvodom. A ja si myslím, že napríklad to je otázka, o ktorej by sme mali diskutovať a kde by sme my mali hľadať riešenie, rešpektovať aj vôľu väčšiny občanov, aby bolo viac volebných obvodov a istým spôsobom poslanec bol bližšie k svojim voličom. Avšak k jednotlivým paragrafom bude ešte diskusia, ale predsa mi nedá nepovedať, a zaznelo to aj vo vystúpení pána poslanca Hrušovského a je to podľa mňa dôležité, viete, zákazy obmedzenia, moratóriá a podobne majú zmysel vtedy, ak sa naozaj dajú odkontrolovať a jednoducho nestane sa, že sa budú obchádzať. V opačnom prípade je lepšie robiť kontrolu toho, aké príjmy kde odkiaľ dostane a nedávať obmedzenia, ktoré sa nedajú nakoniec vcelku dobre odkontrolovať a ktoré nebudú dodržané. Ďakujem.
Richter, Ján, minister práce, sociálnych vecí a rodiny SR (2012-09-13):
Ďakujem pekne. Vážená pani poslankyňa, úvodom by som rád povedal, čo je cieľom tohto projektu, respektíve tejto výzvy. Cieľom vyhlásených výziev je najmä podpora osamostatnenia sa mladých dospelých a pomôcť im po opustení detských domov adaptovať sa v reálnom živote. Našou snahou je prostredníctvom finančnej podpory realizovania týchto projektov predísť tomu, aby sa stali sociálne vylúčenými títo adepti. Minulý mesiac bolo zasadnutie výberovej komisie pre výber a schvaľovanie projektov pre výzvy 2.1 a 3.2 na podporu osamostatnenia sa mladých dospelých. Členovia výberovej komisie navrhli na schválenie v rámci opatrení programu 2.1 celkom deväť projektov v celkovom objeme 729 004 eura. Nevyčerpané finančné prostriedky použiť na ďalšie výzvy, v rámci opatrení 3.2 a schváliť dva projekty v rámci opatrení 3.2 v celkovej výške 168 542, 16 eur. Zároveň ďalší projekt podaný v rámci opatrenia 3.2 neschváliť z dôvodu nedostatku finančných prostriedkov a zároveň zaradiť do zásobníka projektov v prípade, že jeden zo žiadateľov v rámci výzvy opatrení 3.2 nepodpíše následne zmluvu o poskytnutí nenávratných finančných prostriedkov, bude oslovený a vyzvaný na realizáciu projektu. Uvedené projekty budú postupne zazmluvňované. Dovoľujem si vás informovať, že toho času prebieha ešte proces overovania postupov na riadiacom orgáne. Podľa systému riadenia štrukturálnych fondov a kohézneho fondu pre programovacie obdobie rokov 2007 až 2013, nakoľko nie je ukončený celý hodnotiaci proces, ten končí vydaním rozhodnutí o schválení, prípadne neschválení žiadostí o poskytnutie nenávratného finančného prostriedku, nemali by sa dovtedy zverejňovať schválené výšky nenávratného finančného prostriedku, ani mená prijímateľov. Skončil som.
Zimenová, Zuzana, poslankyňa NR SR (2019-02-18):
Ďakujem ti, kolega Brani Gröhling, za tvoj príspevok a som veľmi rada, že okrem toho, čo je evidentne zjavné a veľmi dôležité, v podstate je to priorita, pre ktorú tu dnes sedíme, a to je to pochybné rozdeľovanie eurofondov a stimulov rôznym pochybným firmám, si spomenul aj nedostatok záujmu pani ministerky a možno aj jej nedostatok schopností a odbornosti pri skvalitňovaní vzdelávacieho procesu pri..., v školách na Slovensku. Toto bol jeden z veľkých dôvodov a očakávaní, pre ktoré naozaj vzbudila pri nástupe na ministerský post veľké očakávania v prostredí škôl. Veď povedzme si úprimne, že tí učitelia naozaj čakali a dôverovali tomu, že sa spustí skvalitnenie vzdelávania na školách v podobe či už nejakej rozsiahlej skutočne prepracovanej, premyslenej reformy, alebo aspoň v podobe nejakých strategických krokov. Nič z toho sa nestalo. Som rada, že si na to upozornil a ja určite v rozprave ešte budem pokračovať. A čo sa týka tých učebníc a asistentov učiteľa, to sú presne, to sú presne tie jasné dôvody alebo, alebo viditeľné znaky toho nezvládnutia tohto postu, pretože darmo my budeme hovoriť, že na 80 % sú pokryté učebnice alebo na neviem koľko percent, jednoducho tých učebníc nie je dosť a aj tam, kde sú, mnohé školy z nich učiť nechcú, pretože sú nekvalitné. A tých asistentov skutočne tie decká potrebujú, tu sa darmo budeme rozprávať o tom a už také reči, ako som tu teraz pred chvíľou počula, že oni tam zavadzajú v tom, v tej triede na tom procese, no tak to snáď hádam nie. Hádam sa tu nebudeme rozprávať o tom, ale mali by sme hľadať všetky cesty pre to, ako tým deťom pomôcť.
Vörös, Péter, poslanec NR SR (2015-12-02):
Vážený pán predseda, prosím, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Figeľ, Ján, podpredseda NR SR (2016-02-11):
Juraj Blanár, nech sa páči.
Lipšic, Daniel, poslanec NR SR (2016-06-07):
Keď ste odvolávali, pán poslanec Blanár, pani premiérku Radičovú, viete, aká to bola vtedy kauza? Že sme stíhali jej poradcu, my, naša vláda. Kedy ste naposledy vy stíhali nejakého vysokého vládneho predstaviteľa vášho, kedy? Jaj, za čo? Pani poslankyňa Vaľová hovorí za čo? Áno, na Slovensku korupcia nie je. Naozaj najväčší korupčný prípad je Wänke a jabĺčka, čo sa predávajú alebo posúvajú kvôli, presunú do treťo-ligového klubu. Áno, korupcia nie je, presne tak. Držím palce v tomto, pani poslankyňa, geniálne.
V. Veteška, podpredseda NR SR: (2004-09-10):
Otváram rozpravu. Písomné prihlášky do rozpravy som nedostal žiadne. Ústne kto sa hlási, prosím? Nikto. Vyhlasujem rozpravu za skončenú a prerušujem rokovanie o tomto bode programu. Budeme pokračovať druhým čítaním o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 595/2004 Z. z. o dani z príjmov v znení neskorších predpisov . Návrh zákona ste dostali pred prvým čítaním ako tlač 728 a spoločnú správu výborov máte ako tlač 728a. Slovo má pán poslanec Igor Šulaj a žiadam ho, aby za skupinu poslancov návrh zákona odôvodnil.
Simon, Zsolt, poslanec NR SR (2014-11-09):
Ďakujem pekne. Pán kolega Lipšic, to, čo ste tu uviedli, je exemplárny prípad prepojenia spoločností, ktoré tunelujú slovenské zdravotníctvo, Medical Group a Penta. Fico ručil svojou hlavou za peniaze podľa poslanca SMER-u Hanzela, ako sme mali možnosť pred časom počuť v tejto Národnej rade. Dnes sa ukazuje, že Gorila v tejto časti asi je pravdivá. Preto by dnes tu mal vystúpiť aj Fico s Paškom. Keď ste neurobili to vy vo svojom vystúpení, tak urobím to, doplním vás a vyzývam, nech príde do sály Robert Fico a Pavol Paška a nech vyvrátia a reagujú na tieto fakty a obvinenia, ktoré tu odzneli, že tieto spoločnosti sú takto prepojené a takýmto spôsobom tunelujú slovenské zdravotníctvo. Vôbec som presvedčený, že aj Robert Fico, aj Pavol Paška škodia občanom tejto krajiny a mali by odstúpiť.
Laššáková, Jana, podpredsedníčka NR SR (2015-09-30):
Ďakujem pekne, pán navrhovateľ. Evidujem, že sa hlásite do rozpravy ako prvý. Predtým ešte, ako vystúpi pán spravodajca, s procedurálnym návrhom sa prihlásil pán poslanec Poliačik. Nech sa páči.
Sulík, Richard, predseda NR SR (2010-12-15):
Prosím, hlasujte teraz o bodoch, ktoré uviedol pán poslanec Přidal. (Hlasovanie.) Prítomných 136 poslancov, hlasovalo 79 za, 50 proti, 7 sa zdržalo. Tento návrh bol schválený. Nech sa páči.
Pellegrini, Peter, podpredseda NR SR (2020-07-08):
Poprosím vás o kľud v rokovacej sále, aby mohol pán podpredseda vlády uviesť návrh zákona. Neoberajme sa o čas, ešte máme toho veľa pred sebou. Poprosím o kľud. Nech sa páči, pán podpredseda.
Vášáryová, Magdaléna, poslankyňa NR SR (2014-06-05):
Áno, ďakujem veľmi pekne za tú možnosť. Ďakujem, pán minister. Vidím, že vaši páni úradníci si dali tú prácu, aby ste prečítali veľmi komplikovaný text, ale ja tomu rozumiem, čo ste hovorili. A preto sa vás pýtam: teda občania budú mať k dispozícii jednotný sľubovaný prístupový bod k digitálnemu kultúrnemu obsahu v roku 2015? To je moja otázka prvá. Budú tento obsah sprístupňovať tie inštitúcie, ktoré pripravujú digitálny obsah, ako je to normálne vo svete? Alebo to bude cez nejakú súkromnú firmu, ktorá napríklad dostane možnosť prevádzkovať tento digitálny obsah? To sa pýtam na základe niektorých informácií, ktoré mám. A akým spôsobom vlastne v tomto teraz funguje Národné osvetové centrum, by som poprosila v krátkosti. Ja sa zas, otázku som vám položila aj preto, pretože podľa mojich výpočtov budeme mať takú drahú digitálnu knižnicu, možno ešte drahšiu ako 80-miliónové Nemecko. Takže vzhľadom na to, že softvér, ktorý je teraz používaný, je oveľa v lacnejšej podobe bežne dostupný, ako sa teraz vyvíja pre to, čomu aj teraz vy hovoríte Slovakiana. A ďakujem vám veľmi pekne za krátku odpoveď na tieto moje otázky.
Baránik, Alojz, poslanec NR SR (2023-03-23):
Pán kolega, nehnevaj sa, ale ja teda v tom mojom vystúpení nevidím žiaden útok na kresťanov. Práve naopak. Ja si myslím, že dovolávanie sa kresťanskej morálky nie je útok na kresťanov a citovaním základov kresťanskej náuky o tom, že treba milovať blížneho svojho ako seba samého. Ja si myslím, že to nie je útok na kresťanov. Takže ja si myslím, že to došlo k nedorozumeniu. A k ďalšiemu nedorozumeniu došlo aj v súvislosti s tým, že si myslím, že takýto počin, o ktorom tu teraz diskutujeme, že je hlúpy a tí, ktorí ho presadzujú, že sú hlúpi a nevzdelaní, a ja v tom nevidím nič iné ako nejaký postreh, ktorý, ktorý som tu predniesol a ja nemám najmenší problém s potvrdením skutočnosti, že existujú veci, oblasti, v ktorých ja som hlúpy a nevzdelaný. To je proste realita. V dnešnej dobe je najväčší problém ten, že ľudia sa angažujú v oblastiach aj verejne, v ktorých sú hlúpi a nevzdelaní. To je najväčší problém, že každý má možnosť presadzovať svoje názory a náhľady bez toho, aby mal hlbší vhlad do problematiky a to sa práve tu deje a preto som na túto tému začal a nijako to nesúvisí s tým, že aký je môj vzťah ku kresťanstvu alebo ku všeobecnej hlúposti vrátane mojej vlastnej a všeobecnej vzdelanosti vrátane mojej vlastnej.
Bugár, Béla, podpredseda NR SR (2011-06-28):
Ďakujem. Otváram rozpravu. Nakoľko som nedostal žiadnu písomnú prihlášku do rozpravy, pýtam sa, či sa hlási niekto ústne. Pán poslanec Ondruš. Končím možnosť sa prihlásiť ústne do rozpravy. Pán poslanec, máte slovo.
Šuca, Peter, poslanec NR SR (2018-01-31):
Ďakujem pekne za slovo. Vážený pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre vzdelávanie, vedu, mládež a šport, Výboru Národnej rady Slovenskej republiky pre obranu a bezpečnosť, ďalej aby za gestorský výbor určila hlasovaním výbor Národnej rady pre obranu a bezpečnosť a aby predmetný návrh zákona výbory prerokovali do 12. marca 2018 a v gestorskom výbore do 13. marca 2018. Dajte, prosím, hlasovať.
Zmajkovičová, Renáta, podpredsedníčka NR SR (2014-07-11):
Ďakujem, pán predseda. Pani spravodajkyňa, záverečné slovo? Nie. Prerušujem rokovanie o tomto bode programu. Kolegyne, kolegovia, budeme pokračovať hlasovaním. Vyhlasujem prestávku do 11.00 hodiny. (Prestávka.) (Po prestávke.)
Paška, Pavol, predseda NR SR (2012-06-20):
Hlasujeme o návrhu ako o celku, odporúčanie gestorského výboru je schváliť. (Hlasovanie.) 144 prítomných, 94 za, 17 proti, 33 sa zdržalo. Konštatujem, že sme schválili návrh novely zákona č. 580 a zákona 581 Z. z. o zdravotných poisťovniach. (Potlesk.) Ďakujem. Pán poslanec Vážny navrhol zákon, o ktorom budeme hlasovať. Hlasovanie bude uvádzať spravodajca pán poslanec Milan Mojš.
Frešo, Pavol, poslanec NR SR (2014-02-13):
Ďakujem pekne, pani predsedajúca. Ja myslím, že na toto vystúpenie treba reagovať tak, ako sme spolu predkladali tento návrh na odvolanie. To znamená, nedovoliť sa vykrúcať tak, že tie otázky sú úplne zrejmé a jednoduché. Keď pracovníci ministerstva, pán premiér, už v decembri vedeli o tom, za akú cenu predáva Ukrajina, Česko, Maďarsko, tak z akého dôvodu vaši štátni tajomníci vás neinformovali, keď už nie sám minister? Z akého dôvodu ste odvolili ministra, ktorý navrhol, aby bol ten emisný kšeft zrušený? Či ste dali, respektíve podľa výpovede do protokolu, ďalšiemu ministrovi, prípadne ďalším ministrom pokyny, aby bol tento kšeft zastavený? Podľa všetkého ste tak neurobili. A hlavne teraz na samý záver, keď sme sa pýtali, kto všetko sa na tom obohatil, ako ste spolupracovali so švajčiarskou stranou? Ja dám jedno veľmi krátke odporúčanie práve pre to vaše ďalšie stretnutie s premiérom Českej republiky. Opýtajte sa ho na kauzu Mosteckej uhoľnej spoločnosti. Tam uvidíte, ako sa vyšetrujú podobné prípady, ako to vyzerá, keď vláda skutočne spolupracuje so zahraničím v rozkrývaní tokov peňazí, v rozkrývaní prania špinavých peňazí. Dnes sú tí ľudia pred súdom a mnohí ďalší aj v Čechách sa trasú, lebo ich verejne označili ako konečných prijímateľov. Čiže nech sa páči, máte za dvadsať osem minút šancu sa opýtať, ako sa podobný prípad rieši v Čechách. A čo sa týka všetkých tých politík, ktoré tu počúvam. No jedna je základná, a to si povedzme, kolegyne, kolegovia zo SMER-u, úplne jasne, pokiaľ nebudeme ctiť demokraciu, a v tomto prípade parlamentnú demokraciu, tak nemá zmysel ani len sekundu počúvať, akým spôsobom by sme tu mohli ináč spravovať túto krajinu. A parlamentná demokracia je, ja to len pripomeniem, lebo zdá sa, že viacerí členovia vlády majú s tým problém: šéfi sú tam (vystupujúci ukazuje na plénum), podriadení sú tam (vystupujúci ukazuje na členov vlády). Dôveru dáva parlament vláde a vládu má právo kontrolovať. A má to právo robiť dnes aj každý ďalší deň na Slovensku. Ďakujem veľmi pekne.
Baška, Jaroslav, poslanec NR SR (2019-09-18):
Tak v krátkosti, pán poslanec. Ja som nepovedal, že ten postup je tak. Ja som povedal, že všetky tri veci týkajúce sa sociálnych dopadov na baníkov, na zamestnanosť riešiť treba naraz, nie postupne. Čiže treba vytvárať nové pracovné miesta, pripraviť tento zákon o kompenzačnom príspevku baníkom, tí, ktorí sa teda nerekvalifikujú, a zároveň treba pripraviť Národný projekt rekvalifikácií. Ide to ruka v ruke, ide to paralelne. A ja som rád, že sme práve takýmto spôsobom začali napĺňať, o tých ľudí sa v prvom rade treba postarať. A ešte raz poviem, nemyslite si, že bane prepustia 3 200 ľudí k 31. decembru 2023. Je to postupné a ja som rád, že už nestíhame ani tento rok, lebo napríklad tento rok už baníci prepustili nejakých 300 ľudí. Už majú len 3 200 zamestnancov, 3 200 zamestnancov. Takže je najvyšší čas, aby tento zákon vstúpil do platnosti teda čo najskôr, a na ostatné veci nebudem reagovať.
Laššáková, Jana, podpredsedníčka NR SR (2015-06-17):
S reakciou, pán poslanec Hraško, nech sa páči.
Holeva, Viliam, poslanec NR SR (2015-09-23):
Pán predseda, dajte, prosím, hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Šuca, Peter, poslanec NR SR (2013-02-07):
Ďakujem za slovo, pán predsedajúci. Vážený poslanec Viskupič, so záujmom som si vypočul váš diskusný príspevok. Mrzí ma jedna vec, že ten celý diskusný príspevok sa niesol v takom duchu, dalo sa to počúvať, mám taký pocit, že chcete z kauzy Gorila urobiť kauzu strany SMER. Dotklo sa ma to a je mi to veľmi ľúto, keď ste povedali, že hlavnou témou je to, či predseda vlády bol alebo v byte nebol. Ja som presvedčený, že táto kauza sa netýka strany SMER – sociálna demokracia. A som presvedčený, že hlavnou témou kauzy Gorila, debát o kauze Gorila by mala byť privatizácia národného majetku. Hlavnou témou by mal byť pán Malchárek a pani Bubeníková. No vy ste vo svojom diskusnom príspevku tú hlavnú tému posunuli niekde inde. Žiadate nejakú politickú zodpovednosť pána ministra vnútra a podpredsedu vlády, či, do akého termínu alebo do nejakého termínu, keď nebude vyšetrená kauza Gorila, či abdikuje. Úplný nezmysel. Možno by ste mali žiadať o vysvetlenie svojich partnerov, resp. ľudí z pravicového politického spektra a pýtať sa ich, či oni vyvodia svoju politickú zodpovednosť za pôsobenie vo vládach, ktoré na poste ministrov, či pán Kaník vyvodí svoju zodpovednosť z činnosti na Fonde národného majetku alebo ako minister práce, sociálnych vecí, či oni vyvodia politickú zodpovednosť za to, čo tu robili, a či sa vzdajú svojich poslaneckých mandátov. Problém Gorily je privatizácia, problém Gorily je rabovanie národného majetku. A toto je hlavnou témou Gorily. Nie to, či niekto bol alebo nebol v nejakom byte. Pochopiteľne aj váš diskusný príspevok bol trocha podfarbený vašou ideológiou a princípmi, ktorým veríte vy. To znamená, že snažíte sa do kauzy zatiahnuť nás. Je to absolútny nezmysel. Je to kauza tých, ktorí tu teraz momentálne nesedia, a s nami to nemá nič spoločné. Hlavnou témou nie je to, či niekto bol alebo v byte nebol. Hlavnou témou je to, či sa kradlo, či sa rabovalo, či sa predával národný majetok za nič, či sa potom dali peniaze do bánk a potom tie banky sa predali zase na nič niekomu. Zase za nič niekomu. Toto je hlavnou témou.
Číž, Miroslav, podpredseda NR SR (2015-11-27):
Ďakujem pekne, pani spravodajkyňa, za správu. Otváram všeobecnú rozpravu. Písomnú prihlášku do rozpravy som nedostal. Pýtam sa preto, kto sa hlási do rozpravy ústne. Registrujem pani poslankyňu Šípošovú, pokiaľ nikto iný, uzatváram možnosť prihlásiť sa do rozpravy ústne. Slovo má pani poslankyňa Šípošová.
Laššáková, Jana, podpredsedníčka NR SR (2014-01-29):
Nech sa páči, pán poslanec Poliačik.
B. Bugár, podpredseda NR SR: (2002-01-29):
P. Baco, poslanec: Ja by som chcel nadviazať na pána kolegu a chcem by som pripomenúť, že za tejto vlády v tejto koalícii sa dejú aj iné čarovné veci, kúzelnícke triky, napríklad trestajú policajti šoférov za to, že nemajú zaplatenú diaľničnú známku, a diaľničné známky nie sú na predaj, nedajú sa kúpiť. Nie je to teraz, ale v septembri to bolo bežné, napríklad. Takže, pán kolega, nič nové, je to na pokračovanie, tieto „srandičky“. Druhá vec je oveľa vážnejšia, o ktorej si hovoril, pán kolega Tuchyňa, je naozaj utajenie, pretože pýtajú sa občania, ktorí už dali majetkové priznanie, čo sa stane s ich majetkovým priznaním, aj vyhlásenie, čo sa stane, pretože celkom vážne niektorí vyjadrujú indície a podozrenia, že ich majetkové priznanie smerovalo do rúk mafiánom na vydieranie. Je to možnože na úsmev niekoho z vás. Ale, vážení, o čo nám vlastne ide? Ide nám naozaj o to, aby sme si zasa vybavovali účty, že pohadzujeme mafiánom niektoré skupiny ľudí. Alebo jednoducho dobre za to zaplatia tí mafiáni, že sa dozvedia presne osoby, mená, ich nacionále, ktoré sú vhodné na vydieranie. Ja vďaka tejto vláde som už mal tú možnosť, že na mňa mafiánske kruhy smerovali. Takže považujem to, Jožko, za oveľa nebezpečnejšie... (Zaznel zvuk časomiery.)
Ondruš, Branislav, poslanec NR SR (2011-07-12):
Ďakujem pekne, pán predseda. Pán kolega Matovič, klamár ste vy, pretože ja som o tom, že sa ľudia nebudú stravovať, nepovedal ani slovo, ale vy zásadne klamete v reakciách. Niečo si vymyslíte a potom na to akože reagujete. Pokiaľ ide o gastrolístky, ja som ich neobhajoval. Ja som len povedal, že spôsob, aký ste navrhli vy, je zlý. Po druhé, pokiaľ ide celkovo o ten zákonník, ja musím zopakovať, že ja som sa nepostavil proti zamestnávateľom, ale, naopak, požadujem, aby Zákonník práce stanovil jasné pravidlá. To vy meníte Zákonník práce tak, že nestanovuje jasné pravidlá, vytvárate z neho boxersky ring, v ktorom neustále zamestnávatelia a zamestnanci majú o niečo bojovať, o niečom sa hádať, o niečo handrkovať, namiesto toho, aby sa sústredili na prácu, čo by nemuseli robiť, keby Zákonník práce stanovoval jasné pravidlá. Jasné pravidlá, jasné dohody robia dobrých partnerov. A o to nám ide, aby jasný, dobrý partnerský vzťah na pracoviskách vládol. Pani poslankyňa Tkáčová, nie je pravda, že my ľudí považujeme za nejakých nesvojprávnych alebo neschopných. Naopak, my ich považujeme za schopných a svojprávnych, a preto požadujeme, aby mali možnosti spolupodieľať sa na rozhodovaní na pracoviskách, pretože si myslíme, že ľudia sú schopní vecne a racionálne pristupovať k rozhodovaniu o problémoch. A myslíme si, že z tohto hľadiska majú právo a je dobré aj pre zamestnávateľa, aby takýchto ľudí zapojil do rozhodovacieho procesu. A musím povedať ešte raz. Ja som si prečítal celý článok, niekoľko článkov, kde pána ministra citovali, a opakujem, bez ohľadu na to, čo k tomu dodáte, ak minister práce nazve nezamestnaných dovolenkármi, je to podľa mňa prejav arogantný, prejav bezcitný, prejav sociálneho hyenizmu a za týmto si stojím. Napokon som rád, že pán Kaník to predviedol, to, čo predviedol, pretože takto riadite celý štát. Svet obraciate hore nohami a ešte ste takí babráci, že keď sa toho chytíte, tak vám všetko padá. (Potlesk.)
M. Sabolová, poslankyňa: (2005-10-26):
B), povolanci dostali povoľovacie rozkazy na základnú službu nie od krajských vojenských veliteľstiev v obvode, v ktorých boli odvedení a tam aj ako odvedenci evidovaní, ale povolávacie rozkazy im adresovalo Krajské vojenské veliteľstvo Praha, čím bolo porušené ustanovenie § 31 ods. 1 vládneho nariadenia č. 209/1949 Zb., ktorým sa vykonáva branný zákon. C), povolanci dostali povolávacie rozkazy napriek právoplatne udelenému odkladu základnej služby z dôvodu splnenia podmienok pre pokračovanie v ďalšom štúdiu na školách a špeciálne na teologických fakultách, čím bolo porušené ustanovenie § 34 ods. 1 branného zákona 92/1949. D), do piatej a siedmej roty 51. a 54. pracovného táboru PTP pod ozbrojenými eskortami boli odvádzané osoby bez branného pomeru, ktoré dovtedy boli internované v koncentračných kláštoroch, do ktorých boli deportované počas likvidácie rehoľných komunít za takzvanej barbarskej noci z 13. na 14. apríla 1950. Tak ako som povedala aj vo vystúpení, boli tam mnohí, ktorí mali dávno vek mimo základnej služby, ktorí mali zdravotné problémy a boli vyradení zo základnej služby. Čiže to sú porušenia zákonov, vtedy platných, a preto vlastne chceme odškodňovať týchto ľudí, lebo ešte aj v rozpore so zákonmi ľudovodemokratického zriadenia títo ľudia boli dávaní do nútených prác a boli skoro v koncentračných táboroch. Ďakujem.
Danko, Andrej, predseda NR SR (2016-09-14):
Ďakujem. V každom prípade o minúte ticha a vzdávaní úcty sme sa dohodli, myslím, že pri určitej udalosti, kedy boli rozporované veci, že o tom prejedná poslanecké grémium a že sa budeme k tým veciam tak vyjadrovať. Ak trváte, aby som dal hlasovať o tej udalosti, tak, samozrejme, že o nej musím dať hlasovať. Ale v každom prípade odporúčam, aby sme také veci prijímali iným spôsobom. Takže je tu procedurálny návrh o vzdaní minúta ticha. Dobre? Poprosím, prezentujme sa a hlasujme. (Hlasovanie.) Prítomných 131 poslancov, za 78, proti 14, zdržali sa 25, nehlasovali 14. Konštatujem, že sme uvedený návrh schválili, a teda po procedurálnych návrhoch by sme pristúpili k minúte ticha. Poprosím vás, procedurálny návrh, pán poslanec Daniel Lipšic.
J. Slota, poslanec: (2010-03-10):
A chcel by som ešte reagovať na tie urážky, ktoré sa sypali z tej špinavej papule, ktorá sa tak vehementne oháňa Kristom a krížom a je plná nenávisti. Pán Mikloško, vieš čo? Ty si jeden diablov syn, hnusný, odporný, ale všetko to berieme s rezervou, pretože ťa berieme ako mentálne retardovaného, čiže všetko ti to prepáčime.
Hatráková, Katarína, poslankyňa NR SR (2021-10-22):
Ďakujem, pán predsedajúci. Ja som len chcela oceniť, že je venovaná tak širokospektrálna pozornosť záujmom Slovákov žijúcich v zahraničí, ale som chcela v tomto zmysle aj rada, alebo chcela som v tomto zmysle zdôrazniť problematiku medzinárodných únosov, resp. sporov rodičov o deti, teda rodičov žijúcich v zmiešaných manželstvách, ktoré sa sporia o deti, keď sa to manželstvo rozpadá. My sme s pánom ministrom komunikovali o problematike profesionalizovať konzulárnu pomoc aspoň vo vybraných krajinách, ktoré, vieme, že sú takými neuralgickými, a tak som len chcela vyjadriť nádej, že možno práve aj, aj na pôde úradu by sa našiel priestor o týchto témach hovoriť, pretože myslím, že sa to veľmi úzko týka našich krajanov žijúcich v zahraničí. Ďakujem pekne.
B. Bugár, podpredseda NR SR: (2005-11-08):
(Hlasovanie.) Prítomných 143, za 131, zdržalo sa 11 poslancov, nehlasoval 1. Návrh sme schválili. Konštatujem, že sme v treťom čítaní . Otváram rozpravu v rámci tohto čítania a pýtam sa, či sa hlási niekto ústne do rozpravy. Konštatujem, že nikto. Končím možnosť prihlásiť sa do rozpravy. Vyhlasujem rozpravu za skončenú. Pán spravodajca.